Hartlike verwelkoming deur Carl en Buddy, die 4-voet ambassadeur van Amani. Ons sal weer hier tuisgaan.
Amani is 'n pragtige gastehuis met mooi kamers en baie vriendelike diens. Ons het dit vreeslik geniet en sal hulle definitief kan aanbeveel.
Ek was in 'n "agterkamer" gehuisves en die toegang daarheen was langs buitegeboue en wasgoeddrade. Daar is geen buitelig by die kamerdeur nie wat dit moeilik maak om jou pad in die donker te vind, veral omdat daar 'n paar trappies na die deur toe is. Vir 'n 73-jarige soos ek kan dit gevaarlik wees. Die kamer was baie netjies en skoon en die personeel hartlik en gasvry. Die terief vir hierdie kamer moet miskien a.g.v. bogenoemde 'n bietjie laer wees as die gewone tariewe.
Resensie April 2013: Nuwe eienaars sedert 25 Februarie 2016. Hierdie agterkamer is wel geleë aan die agterkant van die gastehuis maar is die ideale kamer vir voël liefhebbers aangesien die kamer uitkyk op 'n groot boom met baie voëls vroeg in die oggende. Dit is ook 'n kamer wat gaste eerder verkies as van die ander kamers. Hoewel toegang na hierdie kamer langs buitegeboue en wasgoeddrade is, is die volgende verbeterings daarheen aangebring, plaveisel na kamer is aangebring, nag ligte is teen die muur na die kamer aangebring en die buite area by die kamer is ten volle verlig, wanneer 'n gas in hierdie kamer tuis gaan word die draaiende wasgoeddraad heeltemal verwyder met geen wasgoed op die drade nie, hierdie kamer se tariewe is ook laer as die ander kamers en staan bekend as die ekonomie kamer welke baie gewild is, die trappe by die kamer deur is ook breër gemaak sodat gaste hulle nie kan beseer nie. Bg. is die verskil wanneer 'n gastehuis deur eienaars self bestuur word in plaas van bestuurders.